钦定古今图书集成/明伦汇编/氏族典/第522卷 > 薛居正
## 钦定古今图书集成/明伦汇编/氏族典/第522卷 > 薛居正

按《宋史薛居正传》：“居正字子平，开封浚仪人。父仁谦，
周太祖宾客。居正少好学，有大志，清泰初登第。晋天
福中，华帅刘遂凝辟为从事。桑维翰为开封府尹，奏
署判官。周广顺初，迁比部员外郎，领三司推官，旋知
制诰。宋初，迁户部侍郎，俄出知许州。建隆三年，入为
枢密直学士，权知贡举。初平湖湘，以居正知朗州。干”
德初，加兵部侍郎。五年，加吏部侍郎。开宝五年，兼“淮
南、湖南、岭南等道都提举三司水陆发运使，又兼门
下侍郎，监修国史，又监修《五代史》。”六年，拜门下侍郎、
平章事。太平兴国初，加左仆射、昭文馆大学士。从平
晋阳还，进位司空。因进丹砂，遇毒卒，年七十。赠太尉、
中书令，谥文惠。居正气貌瓌伟，性孝行纯。居家俭约。
为相任宽简。君子以此多之。